Na temelju članka 36.  Statuta Centra za nove vještine Sisačko-moslavačke županije (dalje u tekstu: Ustanove), privremeni ravnatelj  Centra za nove vještine Sisačko-moslavačke županije, dana 15. srpnja 2026. godine raspisuje:
JAVNI NATJEČAJ
za zapošljavanje Mentora/ice praktične nastave -I. 
na neodređeno vrijeme (1 izvršitelj)

Kandidat za zasnivanje radnog odnosa uz opće uvjete mora zadovoljiti sljedeće uvjete:
a) stručno znanje: završen diplomski sveučilišni studij ili integrirani preddiplomski i diplomski sveučilišni studij, ili specijalistički diplomski stručni studij, odnosno preddiplomski stručni studij. 
Mentor/ica praktične nastave – I. osim općih uvjeta za zasnivanje radnog odnosa treba ispunjavati i sljedeće posebne uvjete:
· odgovarajuća kvalifikacija i iskustvo u struci
· andragoške kompetencije
U slučaju da osoba koja se zapošljava na radno mjesto Mentor/ica praktične nastave – I., u trenutku zapošljavanja ne ispunjava uvjete za nastavnika, tj. ne posjeduje pedagoško-psihološko-didaktičko-metodičku izobrazbu, istu je dužna položiti najkasnije u roku od dvije godine od dana zasnivanja radnog odnosa.
U slučaju da osoba koja se zapošljava na radno mjesto Mentor/ica praktične nastave – I., u trenutku zapošljavanja ne posjeduje dokaz o andragoškim kompetencijama, iste je dužan steći sukladno Zakonu o obrazovanju odraslih i podzakonskim aktima.
U prijavi na javni natječaj obavezno se navode osobni podaci podnositelja prijave (osobno ime, adresa stanovanja, broj telefona, odnosno mobitela, e-mail adresa) te naziv radnog mjesta na koje se prijavljuje. Uz vlastoručno potpisanu prijavu na natječaj, kandidati za zasnivanje radnog odnosa dužni su dostaviti još i sljedeću dokumentaciju:
· životopis,
· presliku diplome,
· potvrdu o podacima evidentiranim u matičnoj evidenciji Hrvatskog zavoda za mirovinsko osiguranje iz koje je razvidan poslodavac, trajanje staža osiguranja, stvarna i potrebna stručna sprema,
· dokaz o pedagoško-psihološko-didaktičko-metodičkoj izobrazbi, ukoliko ju posjeduje,
· dokaz o andragoškim kompetencijama, ukoliko ih posjeduje,
· uvjerenje nadležnog suda da se protiv kandidata ne vodi kazneni postupak – ne starije od šest mjeseci od dana objave natječaja.
Na javnom natječaju ravnopravno mogu sudjelovati kandidati oba spola.
Radnici koji se primaju u radni odnos na neodređeno vrijeme imaju obvezni probni rad koji traje 3 mjeseca.
Ako ravnatelj Ustanove ocjeni da radnik na probnom radu ne udovoljava zahtjevima za obavljanje poslova i radnih zadaća, donijet će odluku o prestanku rada radniku najkasnije do posljednjeg dana probnog rada.
Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, br. 121/17, 98/19, 84/21 i 156/23), članku  48. stavku 1.-3. Zakona o civilnim stradalnicima iz Domovinskog rata (Narodne novine, broj: 84/21), članku 48. f. Zakona o zaštiti vojnih i civilnih invalida rata (Narodne novine, broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13, 152/14, 39/18 i 32/20) dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.
Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužni su priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st. 1. Zakona) dostupne su na poveznici Ministarstva hrvatskih branitelja: 
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima (Narodne novine, broj: 84/21) iz Domovinskog rata uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju  (članak 49. st. 1. Zakona) dostupne na poveznici Ministarstva hrvatskih branitelja:
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Osoba koja se poziva na pravo prednosti pri zapošljavanju temeljem članka 48.f Zakona o zaštiti vojnih i civilnih invalida rata (Narodne novine, broj: 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) poziva se da prilikom prijave na natječaj osim dokaza o ispunjavanju traženih uvjeta, priloži i rješenje ili potvrdu o priznatom statusu iz koje je vidljivo spomenuto pravo, izjavu da do sada nije koristila pravo prednosti prilikom zapošljavanja po toj osnovi te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i slično).
Osoba koja se poziva na pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj: 157/13, 152/14, 39/18 i 32/20) dužna je pored dokaza o ispunjavanju traženih uvjeta priložiti i dokaz o invaliditetu odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i slično).
Isprave se prilažu u neovjerenoj preslici, a izabrani kandidat dužan je prije zapošljavanja dostaviti izvornike dokumenata na uvid.
Rok za podnošenje prijava na javni natječaj je roku od 8 dana od dana objave javnog natječaja na mrežnim stranicama Hrvatskog zavoda za zapošljavanje i mrežnim stranicama Centra za nove vještine Sisačko-moslavačke županije.
Potpunom prijavom smatra se ona koja sadrži sve podatke i priloge navedene u javnom natječaju te koja je vlastoručno potpisana i poslana poštom na adresu Centra za nove vještine Sisačko-moslavačke županije (Rimska ulica 19, 44000 Sisak), s naznakom „Prijava na natječaj za zapošljavanje Mentora/ice praktične nastave -I“. Zakašnjele i nepotpune prijave neće se razmatrati.
Za kandidate prijavljene na natječaj koji ispunjavaju formalne uvjete natječaja, provest će se prethodna provjera znanja i sposobnosti putem intervjua. Ako pozvani kandidat ne pristupi intervjuu, smatrat će se da je povukao prijavu na natječaj.
O rezultatima postupka zasnivanja radnog odnosa obavijestit će se osobe koje su sudjelovale u tom postupku u roku od 30 dana od dana donošenja odluke.
Centar za nove vještine Sisačko-moslavačke županije zadržava pravo poništiti natječaj, u cijelosti ili djelomično, bez ikakve odgovornosti prema prijaviteljima.
Izrazi iz teksta natječaja rodnog značenja koriste se neutralno i jednako su primjenjivi na muški i ženski rod.
Napomena:
Podnošenjem prijave na natječaj, kandidati natječaja izričito su suglasni da Centar za nove vještine Sisačko-moslavačke županije kao voditelj zbirke osobnih podataka, može prikupljati, koristiti i dalje obrađivati podatke u svrhu provedbe natječajnog postupka, sukladno odredbama Opće uredbe EU 2016/679.
Prijavom na natječaj dajete privolu za obradu vaših osobnih podataka (ime, prezime, adresa, kontakt broj, podaci o školovanju, radno iskustvo, podaci u životopisu te druge osobne podatke koji su bitni za natječaj) u svrhu provođenja natječajnog postupka za radno mjesto mentora/ice praktične nastave – I., a u skladu s odredbama Opće uredbe o zaštiti podataka.
